A KÖZSZOLGÁLATI TÖRVÉNYSZÉK
MÁSODIK TANÁCSA ELNÖKÉNEK VÉGZÉSE
2007. május 24.
F‑95/05. AJ. sz. ügy
N
kontra
az Európai Közösségek Bizottsága
„Költségmentesség”
Tárgy: N által az Európai Közösségek Elsőfokú Bírósága eljárási szabályzatának 94. cikke alapján – amely szabályzat a Közszolgálati
Törvényszék felállításáról szóló, 2004. november 2‑i 2004/752/EK tanácsi határozat (HL L 333., 7. o.) 3. cikkének (4) bekezdése
értelmében mutatis mutandis alkalmazandó a Közszolgálati Törvényszékre ez utóbbi eljárási szabályzatának hatálybalépéséig – benyújtott költségmentesség
iránti kérelem.
Határozat: N költségmentességben részesül. A Közszolgálati Törvényszék elrendeli, hogy a költségmentesség iránti kérelem benyújtásának
napjától számítva az igazoló iratok bemutatása alapján és legfeljebb 2000 euró erejéig folyósítsanak az érintettet segítő
ügyvéd számára az N által megjelölt költségeknek megfelelő összeget. A Közszolgálati Törvényszék I. Kletzlent jelöli ki N
képviseletére.
Összefoglaló
Eljárás – Költségmentesség iránti kérelem – Fedezett költségek
(Az Elsőfokú Bíróság eljárási szabályzata, 94. és 95. cikk; 2004/752 tanácsi határozat, 3. cikk, (4) bekezdés)
Az Elsőfokú Bíróság eljárási szabályzatának 94. és 95. cikkéből kitűnik, hogy a költségmentességnek főszabály szerint azon
eljárási költségek megtérítésére kell korlátozódnia, amelyek a kérelem benyújtásával egyidejűleg vagy azt követően merültek
fel. Rendkívüli körülményektől eltekintve ugyanis sem e cikkek szövegével, sem azok szellemével nem állna összhangban, sem
a gondos igazságszolgáltatás érdekében nem állna, ha a költségmentesség visszamenőleg kiterjedne az ezen időpontot megelőzően
felmerült költségekre. A költségmentesség iránti kérelem benyújtása előtt felmerült költségek tekintetében vélelmezhető, hogy
a kérelmező nem volt képtelen azok viselésére, ennélfogva a költségmentesség biztosításának egyik feltétele nem teljesült.
(lásd a 16. pontot)
Hivatkozás:
az Elsőfokú Bíróság T‑49/04. AJ. sz., Hassan kontra Tanács és Bizottság ügyben 2006. április 3‑án hozott végzésének (az EBHT‑ban
nem tették közzé) 21. pontja, valamint T‑318/01. AJ. sz., Othman kontra Tanács és Bizottság ügyben 2006. október 27‑én hozott
végzésének (az EBHT‑ban nem tették közzé) 31. pontja.